CELEX: E2008C0299
Language: et
Date: 2008-05-21 00:00:00
Title: EFTA järelevalveameti otsus nr 299/08/COL, 21. mai 2008 , millega kiidetakse heaks Norra esitatud bakteriaalse neeruhaiguse tõrje- ja likvideerimisprogramm

25.9.2008   
            
            
               ET
            
            
               Euroopa Liidu Teataja
            
            
               L 257/16
            
         EFTA JÄRELEVALVEAMETI OTSUS
   
   nr 299/08/COL,
   21. mai 2008,
   millega kiidetakse heaks Norra esitatud bakteriaalse neeruhaiguse tõrje- ja likvideerimisprogramm
   EFTA JÄRELEVALVEAMET,
   VÕTTES ARVESSE Euroopa Majanduspiirkonna lepingut (edaspidi „EMP leping”), eriti selle artiklit 109 ja protokolli nr 1,
   VÕTTES ARVESSE EFTA riikide vahelist lepingut, millega asutatakse EFTA järelevalveamet ja kohus, eriti selle artikli 5 lõike 2 punkti d ja protokolli nr 1,
   VÕTTES ARVESSE EMP lepingu I lisa I peatüki punktis 4.1.5 nimetatud akti:
   
      nõukogu direktiiv 91/67/EMÜ, mis käsitleb loomatervishoiunõudeid akvakultuurloomade ja -toodete turuleviimise suhtes
   
   ja selle muudatusi, eriti selle artiklit 12,
   VÕTTES ARVESSE EMP lepingu I lisa I peatüki punktis 4.2.79 nimetatud akti:
   
      komisjoni otsus 2004/453/EÜ, 29. aprill 2004, millega rakendatakse nõukogu direktiivi 91/67/EMÜ seoses teatavate akvakultuuriloomadel esinevate haiguste vastu võetavate meetmetega
   
   ja selle muudatusi,
   ARVESTADES, et Norra on välja töötanud tõrjeprogrammi eesmärgiga likvideerida bakteriaalne neeruhaigus, mis kuulub nõukogu direktiivi 91/67/EMÜ A lisa 1. veeru III loetellu kantud haiguste hulka,
   ARVESTADES, et komisjoni otsuse 2004/453/EÜ II lisa I peatükis on sätestatud miinimumkriteeriumid, mida tuleb kohaldada bakteriaalse neeruhaiguse riiklikes tõrje- ja likvideerimisprogrammides,
   ARVESTADES, et Norra esitas 4. jaanuaril 2007 EFTA järelevalveametile (edaspidi „järelevalveamet”) bakteriaalse neeruhaiguse tõrje- ja likvideerimisprogrammi,
   ARVESTADES, et Norra esitas 10. jaanuaril 2008 vastavalt nõukogu direktiivi 91/67/EMÜ artiklile 12 heakskiitmiseks bakteriaalse neeruhaiguse tõrje- ja likvideerimisprogrammi, et saada haigusvaba staatus,
   ARVESTADES, et järelevalveamet on koostöös komisjoni ja Euroopa Ühendustega Norra tõrje- ja likvideerimisprogrammi läbi vaadanud,
   ARVESTADES, et läbivaatamise tulemusel tehti kindlaks, et Norra esitatud programm vastab komisjoni otsuse 2004/453/EÜ II lisa I peatükis sätestatud miinimumnõuetele, mida tuleb kohaldada tõrje- ja likvideerimisprogrammides, ning tuleb seetõttu heaks kiita;
   ARVESTADES, et järelevalveamet suunas otsusega 272/08/COL küsimuse järelevalvekomiteed abistavale EFTA veterinaarkomiteele,
   ARVESTADES, et käesolevas otsuses esitatud meetmed on kooskõlas järelevalveametit abistava EFTA veterinaarkomitee arvamusega,
   ON TEINUD KÄESOLEVA OTSUSE:
   
               1.
            
            
               Norra esitatud bakteriaalse neeruhaiguse tõrje- ja likvideerimisprogramm kiidetakse heaks.
            
         
               2.
            
            
               Käesolev otsus jõustub 21. mail 2008.
            
         
               3.
            
            
               Käesolev otsus on adresseeritud Norrale.
            
         
               4.
            
            
               Otsus on autentne inglise keeles.
            
         
      Brüssel, 21. mai 2008
      
         
            EFTA järelevalveameti nimel
         
         Per SANDERUD
         
         
            president
         
         Kristján Andri STEFÁNSSON
         
         
            kolleegiumi liige